Gandia atorga més de 38.000 euros en ajudes a col·lectius socials i culturals
26 maig 2025

## Gandia atorga més de 38.000 euros en ajudes a col·lectius socials i culturals26 maig 2025Última actualització: 26 maig 2025

![](../gestion/img/8384496d347a160c90080fb3ee960ba8fbb470e4afcf530e9f99fe68b719bcd4.jpg)  
  

Les coportaveus del Govern local, Alícia Izquierdo i Balbina Sendra, ha comparegut aquest migdia per fer l’habitual resum dels assumptes més destacats que s’han tractat a la Junta de Govern Local celebrada aquest matí.

En primer lloc, Izquierdo ha anunciat l’aprovació de la convocatòria de 42 beques British Saturday School per al curs escolar 2025-2026 i de les seues bases reguladores. En pocs dies seran publicades i la gent podrà consultar-les i presentar les sol·licituds. Amb el col·legi British School el departament d’Educació té dues tipologies de subvencions o de conveni; les beques Summer School, les que es fan ara per a l'estiu, que ja es van adjudicar i es desenvolupen al llarg del mes de juliol. “Però aquestes són les que es fan els dissabtes al matí durant tot el curs. Ho aprovem ara, perquè comencen ja al mes de setembre, per tant, és important que al llarg d'aquests mesos de juny i juliol es puguen fer les inscripcions, les baremacions i la publicació de les beques, perquè quan comença el curs tot quede clar”.

A més, hui també s'han concedit les dues primeres ajudes destinades a les assegurances i millores en les vivendes per a lloguer com a residència habitual dins del Pla Estratègic de l'Ajuntament de Gandia per a facilitar l’accés a l’habitatge. “Sabeu que és una de les propostes que havia fet el govern per intentar incentivar el lloguer de tots aquests pisos que estan encara buits, perquè recordeu que es comptabilitzaven al voltant de 6.000 a la ciutat de Gandia- Un dels problemes que molta gent comentava a l'hora d'atrevir-se a llogar l'habitatge era la poca seguretat que els podia donar el fet que una persona deixara de pagar el lloguer”. Les dues sol·licituds han rebut 600 euros de l'assegurança i 600 també de la millora de l'habitatge. En total, 2.400 euros. “Animem la ciutadania, perquè el tràmit és molt senzill i si hi ha algun problema pot passar per l’Agència de l'Habitatge a preguntar”.

Pel que fa a la concessió de subvencions directes, canalitzades mitjançant convenis, Sendra ha informat de l’aprovació d’una tanda nova de quatre ajudes: La de caràcter social és la concessió de la subvenció regulada per conveni de 14.250 euros a l'associació Auna Inclusió, més coneguda com a ASMISAF. “Realment és un programa per a treballar i per a les persones amb discapacitat intel·lectual i la família”.

D'altra banda, s’ha aprovat també la concessió de la subvenció de 8.000 euros a la Casa d’Andalusia, que cada any organitzen la Fira d'Abril de Gandia, la romeria, el Dia del Flamenc, la gala de la dansa espanyola...

“També hem aprovat dues subvencions per a l'associació Musicis Animum, que són els encarregats de muntar el campus musical de Vicky's Foods. Una de les subvencions és de 8.000 euros per a totes les despeses derivades del mateix campus. I 8.000 euros per a l'organització del concert de final de curs”, ha conclòs Sendra.

[Twittear](https://twitter.com/share)